Cikin Hotuna: Atiku ya gudanar da taron yakin neman zabe a jihar Zamfara ▷ Legit.ng
Cikin Hotuna: Atiku ya gudanar da taron yakin neman zabe a jihar Zamfara
17 days ago 4739 views by Ishaq Ismail
A yau Litinin 4 ga watan Fabrairu, dan takarar kujerar shugaban kasa na jam'iyyar adawa ta PDP, Atiku Abubakar, ya girgiza magoya bayan sa yayin taron yakin neman zabe da ya gudanar cikin birnin Gusau na jihar Zamfara da ke Arewa maso Yammacin Najeriya.
Yayin ci gaba da yawon shawagi da karade jihohi 36 domin neman goyon bayan al'umma sakamakon kusantowar babban zaben kasa, a yau Litinin, Atiku ya girgiza magoya bayan sa a jihar Zamfara.
Atiku yayin dirar sa a birnin Shehu gabanin zuwan sa jihar Zamfara
Shugaban jam'iyyar PDP na kasa Prince Uche Secondus cikin raha da manyan magoya baya
Atiku yayin musabaha da jiga-jigan PDP a Birnin Shehu
Atiku yayin isowar Kwankwaso harabar taron yakin zabe a jihar Zamfara
Kwankwaso yayin jaddada akidar PDP a taron yakin zabe na jihar Zamfara
Atiku yayin girgiza magoya baya a jihar Zamfara
Shugaban jam'iyyar PDP na kasa tare da dan takarar kujerar gwamnan jihar Zamfara
Al'umma sun karbi akida ta goyon bayan Atiku yayin gudanar da taron yakin neman zabe a jihar Zamfara
Atiku yayin gudanar da taron yakin neman zabe a jihar Zamfara
Kwankwaso yayin taron yakin neman zaben PDP a jihar Zamfara
Jaridar Legit.ng ta ruwaito cewa, tsohon gwamna kuma wakilin shiyyar Kano ta Tsakiya a majlisar dattawa, Sanata Rabi'u Musa Kwankaso, ya halarci taron yakin neman zaben Atiku da aka gudanar da misalin karfe 10.00 na safiyar yau cikin birnin Gusau.
Cikin jawaban sa da ya zayyana, Atiku ya sha alwashin inganta harkokin tsaro a jihar Zamfara tare da habaka harkokin kasuwanci a yayin da ya cimma nasara ta kasancewa jagoran al'ummar Najeriya baki daya.
KARANTA KUMA: Tsaro: El Rufa'i zai yiwa sarakunan gargajiya ihsani a jihar Kaduna
Jaridar Legit.ng ta fahimci cewa, furucin tsohon mataimakin shugaban kasar na inganta harkokin ya sosawa al'ummar Zamfara wurin da ya ke masu ciwo sakamakon yadda suke ci gaba da fuskantar barazanar ta'addanci ba ga birni ko kauyukan su ba.
Kazalika jaridar ta ruwaito cewa, Wazirin ya gudanar da taron yakin neman zaben sa a jiya Lahadi cikin Birnin Kebbi inda ya girgiza magoya baya na al'umma da suka cika kuma suka batse domin nuna tsagwaran soyayyar su.
Hausa NewsSiyasar NajeriyaJihar ZamfaraAtiku Abubakar House
GOtv Africa Weavon styles How to transfer money from Diamond bank Futminna Adekunle Gold
Tabarbarewar ilimin firamare a Kaduna ya saka Farfesa zubar da hawaye